Diari Oficial de la Generalitat Valenciana


Sumari del DOGV 2366, del 14-10-1994 (1994/832646)

RESOLUCIÓ de 20 de setembre de 1994, del Rectorat de la Universitat Jaume I de Castelló per la qual es convoquen proves selectives per a l'ingrés com a personal laboral fix en llocs vacants de la plantilla de personal laboral de la Universitat.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2366

Data del DOGV
:   14-10-1994

Secció del DOGV
:   AUTORITATS I PERSONAL

Número del document
:   1994/832646


Data del document
:   20-09-1994

Organisme emissor
:   Universitat Jaume I de Castelló

Tipus de document
:   Resolució

RESOLUCIó de 20 de setembre de 1994, del Rectorat de la Universitat Jaume I de Castelló, per la qual es convoquen proves selectives per a l'ingrés com a personal laboral fix en llocs vacants de la plantilla de personal laboral de la Universitat. [94/6492]  
Aquest Rectorat, fent ús de les competències que li atribueix l'article 18 en relació amb el 3.2.e de la Llei 11/1983, de 25 d'agost, de Reforma Universitària, i segons el que estableix l'article 61.3 del Decret 179/1992, de 10 de novembre, del Govern Valencià, pel qual s'aprova la Normativa Singular Reguladora de l'Activitat de la Universitat Jaume I de Castelló, i de conformitat amb el que disposa el Conveni Col·lectiu del Personal Laboral de les Universitats Públiques de la Comunitat Valenciana, ha resolt convocar proves selectives per a l'ingrés com a personal laboral fix, en els llocs de treball que s'especifiquen en l'annex I d'aquesta convocatòria, d'acord amb les següents bases de la convocatòria:  
1. Normes generals  
1.1 Es convoquen proves selectives per a a l'ingrés com a personal laboral fix en els llocs vacants en la plantilla de personal laboral de la Universitat Jaume I. Les condicions dels llocs vacants són les que s'especifiquen en l'annex I d'aquesta convocatòria.  
1.2. Les condicions de treball dels diversos llocs convocats seran les regulades pel Conveni Col·lectiu per al Personal Laboral de les Universitats Públiques de la Comunitat Valenciana (DOGV núm. 1.257, de 5 de maig de 1990), i per les altres normes legals que els siguen d'aplicació.  
1.3 L'exercici dels llocs quedarà sotmès a la Llei 53/84, de 26 de desembre, en matèria d'incompatibilitats.  
2. Requisits dels aspirants  
2.1 Per a ser admesos a la realització de les proves selectives, el personal aspirant haurà de reunir els següents requisits:  
a) Tenir la nacionalitat espanyola.  
b) Tenir fets els 18 anys el dia que finalitze el termini de presentació de les sol·licituds.  
c) Estar en possessió de la titulació acadèmica requerida per a l'exercici del lloc de treball segons consta en l'annex I, a més dels altres requisits i condicions expressades en la descripció dels llocs.  
d) No trobar-se inhabilitat penalment per a l'exercici de funcions públiques.  
e) No patir cap malaltia o discapacitat que impedesca l'exercici de les funcions públiques.  
f) No haver estat separat mitjançant expedient disciplinari, de qualsevol administració o ocupació pública.  
2.2. Les condicions per a ser admès a les proves selectives hauran de reunir-se en el moment d'acabament del termini de presentació d'instàncies i mantenir-se durant tot el procés selectiu, fins al moment de la presa de possessió.  
3. Procediment de selecció  
3.1 El procediment de selecció del personal aspirant es realitzarà pel sistema de concurs oposició lliure, que constarà de dues fases:  
3.2 Fase d'oposició.   
Constarà dels exercicis que a continuació s'indiquen, els quals seran de caràcter obligatori i eliminatori.  
a) Primer exercici. Consistirà en la realització d'una prova teòrico-pràctica sobre coneixements de les matèries relacionades amb les funcions que s'han de desenvolupar, d'acord amb el que disposa l'annex I d'aquesta convocatòria.  
b) Segon exercici. Consistirà en la realització d'una prova pràctica relacionada amb el lloc de treball.  
3.3. Fase de concurs. Es realitzarà un concurs de mèrits valorable d'acord amb el barem establert en la base 8.2 del currículum acreditat, que hauran de presentar els aspirants inclosos en la llista d'aprovats, en el termini màxim de 10 dies a comptar de la seua publicació d'aquesta en el tauler d'anuncis del Rectorat.  
únicament es farà efectiva la fase de concurs si se supera la fase d'oposició; en aquest cas se sumarà a la puntuació assolida en les proves.  
Entrevista personal. La fase de concurs finalitzarà amb una entrevista personal de caràcter obligatori davant el tribunal, per a valorar les aptituds professionals dels candidats amb les exigències del lloc. Si l'aspirant no es presenta a l'entrevista personal s'entendrà que renuncia.  
4. Sol·licituds  
4.1 Els qui desitgen prendre part en aquestes proves selectives ho hauran de fer constar en la sol·licitud segons el model de l'annex II, que es facilitarà gratuïtament a les consergeries dels tres campus de la Universitat Jaume I de Castelló de la Plana.  
4.2 Les sol·licituds s'hauran d'adreçar al rector de la Universitat Jaume I, en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. La presentació de sol·licituds es podrà fer al Registre Central de la Universitat Jaume I de Castelló, Campus de la Penyeta Roja, o per qualsevol de les formes establertes en l'article 38.4 de la Llei 30/1992, de règim jurídic de les administracions públiques i del procediment administratiu comú.  
4.3 Els drets d'examen seran els que a continuació s'indiquen, i s'hauran d'ingressar en el compte corrent núm. 4456995422 -Drets d'examen- de BANCAIXA, urbana 2077, carrer dels Cavallers, 2, de Castelló de la Plana.  
Grup A: 3.045 PTA.  
Grup B: 2.030 PTA.  
Grup C: 1.690 PTA.  
Grup D: 1.030 PTA.  
Grup E: 650 PTA.  
El justificant de pagament dels drets d'examen es realizarà amb la impressió, en la sol·licitud, del segell de la dita entitat o de qualsevol de les seues oficines.  
4.4 Els aspirants que sol·liciten adaptació d'examen per presentar discapacitació superior o igual al 33%, hauran de sol·licitar-ho en la instància i justificar-ho documentalment.  
4.5 Haurà d'adjuntar-se a la sol·licitud una fotocòpia del DNI.  
5. Admissió de persones aspirants  
5.1 Una vegada finalitzat el termini de presentació de sol·licituds, l'òrgan convocant dictarà una resolució, que es publicarà en el Diari Oficial de la Generalitat Valenciana, la qual contindrà la llista de les persones admeses i excloses. Les persones aspirants excloses disposaran d'un termini de 10 dies comptadors a partir de la publicació de la resolució per a poder esmenar el defecte que en va motivar l'exclusió.  
5.2 Una vegada finalitzat el termini anterior es dictarà resolució que es publicarà també en el Diari Oficial de la Generalitat Valenciana, per la qual es notificarà la llista definitiva de persones admeses i excloses a les proves, les dates d'inici dels exercicis corresponents a cadascun dels llocs de treball convocats i els tribunals previstos per a cadascun d'ells.  
6. Tribunal qualificador  
6.1 El tribunal qualificador d'aquestes proves tindrà la composició que figura en l'annex III d'aquesta resolució.  
6.2 El tribunal s'haurà de regir per allò que disposa la Llei 30/1992, de règim jurídic de les administracions públiques i del procediment administratiu comú.  
6.3 Els tribunals podran utilitzar ajudants i assessors especialistes, sempre sota la seua direcció i control directe, a fi d'agilitar les proves.  
6.4 Els membres dels tribunals, així com els assessors especialistes i ajudants, estan subjectes als motius i causes generals d'abstenció i recusació dels articles 28 i 29 de la Llei 30/1992, de règim jurídic de les administracions públiques i del procediment administratiu comú.  
6.5 Durant el desenvolupament de les proves selectives el tribunal resoldrà tots els dubtes que pogueren sorgir en l'aplicació d'aquestes normes.  
6.6 A l'efecte de comunicacions i altres incidències el tribunal tindrà la seu al Campus de la Penyeta Roja de la Universitat Jaume I.  
6.7 El tribunal prendrà les mesures oportunes per garantir que els exercicis seran corregits sense conèixer la identitat dels aspirants.  
7. Desenvolupament dels exercicis  
7.1 Les persones aspirants seran convocades per a cada exercici en crida única, i seran exclosos de l'oposició els qui no hi compareguen.  
7.2 L'ordre d'actuació, en aquells exercicis que ho requeresca, s'iniciarà d'acord amb el que aprove el tribunal, i es publicarà en la crida a les proves.  
7.3 Començades les proves, el tribunal farà públic l'anunci de la realització dels altres exercicis al tauler d'anuncis del Rectorat de la Universitat Jaume I i al local on s'haja fet l'anterior amb 48 hores, com a mínim, d'antelació.   
7.4 Les proves selectives es realitzaran a Castelló de la Plana.  
8. Qualificació dels exercicis  
8.1 Fase d'oposició.  
Cadascun dels exercicis serà de caràcter obligatori i eliminatori, i es valorarà de 0 a 10 punts. Caldrà obtenir-hi, per a aprovar-la, un mínim de 5 punts en cada exercici.  
8.1.1. La puntuació total de la fase d'oposició s'obtindrà sumant les puntuacions obtingudes pels aspirants en els dos exercicis eliminatoris.  
8.2 Fase de concurs.   
La valoració dels mèrits del concurs es realitzarà per deliberació conjunta dels membres del tribunal qualificador d'acord amb el barem que a continuació es determina:  
a) Antiguitat. Es valoraran 0,20 punts per mes treballat en l'administració pública fins a un màxim de 3 punts.  
b) Experiència professional. Es valorarà 0,10 punts per mes treballat fins a un màxim de 3 punts l'experiència professional dels aspirants en funcions semblants a les inherents al lloc de treball.  
c) Altres mèrits. Es valoraran fins a 1 punt els altres mèrits que corresponguen a qualificacions específiques que reunesquen els candidats en funció de les característiques del lloc de treball (coneixement d'idiomes, valencià, informàtica, cursos de formació i perfeccionament, etc.).  
d) Entrevista personal. Es valorarà fins a 3 punts.  
8.2.1 El tribunal publicarà a la seua seu, el lloc, la data i l'hora en què començaran les entrevistes amb les persones aspirants que hagen superat la fase d'oposició i l'ordre d'intervenció d'aquestes.  
La qualificació final de les proves estarà determinada per la suma de les obtingudes en la fase de concurs i en la fase d'oposició.  
9. Publicitat de les llistes  
9.1 En finalitzar cada exercici el tribunal farà públic als llocs de l'examen i al tauler d'anuncis del Rectorat, Campus de la Penyeta Roja, la llista d'aspirants que hagen obtingut una qualificació igual o superior a l'exigida.  
9.2 Una vegada acabats els exercicis, el tribunal farà pública la llista dels aspirants que hagen obtingut les millors puntuacions en les proves, incloent-hi la fase d'oposició i la fase de concurs. Aquesta llista es configurarà de major a menor puntuació, i s'interromprà quan el nombre d'inclosos en aquesta coincidesca amb el de vacants que s'ofereixen. Solament les persones incloses en aquesta llista que sols podrà ser igual al nombre de vacants ofertades seran declarades aprovades.  
9.3 Si hi ha empat, l'ordre s'establirà segons la major puntuació obtinguda per les persones aspirants en el primer exercici de la fase d'oposició; si aquest continuara, pel de major puntuació en el segon exercici, i si encara així continuara, es resoldrà l'empat mitjançant un sorteig públic entre aquests.  
9.4 El tribunal trametrà la relació de persones aprovades, segons l'ordre obtingut de la suma de les puntuacions de la fase d'oposició i de la fase de concurs, que només podrà ser igual al nombre de llocs convocats. Això no obstant, el tribunal podrà fer pública igualment, una llista complementària en què figure la puntuació obtinguda per la resta de les persones aspirants no seleccionades però que superaren les proves, i si algun dels sol·licitants no arribara a formalitzar el corresponent contracte, s'inclouria en la proposta al sol·licitant que li segueix per ordre de puntuació.  
10. Coneixements de valencià  
10.1 Els qui superen les proves selectives hauran d'acreditar els seus coneixements de valencià mitjançant la presentació de certificats, diplomes o títols que hagen estat expedits o degudament homologats per la Junta Qualificadora de Coneixements de Valencià o per la Universitat Jaume I. Els qui no puguen acreditar aquests coneixements quedaran compromesos a la realització dels cursos de perfeccionament que s'organitzen amb aquesta finalitat.  
11. Presentació de documents  
11.1 En el termini de 20 dies naturals comptadors des que es faça pública la llista de les persones aprovades en el Diari Oficial de la Generalitat Valenciana i abans de formalitzar els contractes, les persones seleccionades hauran d'aportar els següents documents:  
a) Justificant acreditatiu d'estar en possessió de la titulació exigida per a ocupar el lloc.  
b) Certificat de naixement expedit pel registre civil corresponent.  
c) Declaració jurada o promesa de no haver estat separat mitjançant expedient disciplinari de qualsevol administració o ocupació pública.  
d) Certificat mèdic acreditatiu de no patir malaltia o defecte físic que impedesca l'exercici de les corresponents funcions, expedit per l'organisme oficial competent.  
11.2 Les persones que dins del termini indicat, llevat dels casos de força major, no presenten la citada documentació o d'aquesta es desprenga el no compliment dels requisits establerts en la convocatòria, no podran ser contractades, i quedaran anul·lades totes les seues actuacions, sense perjudici de la responsabilitat en què poguera haver incorregut per falsedat en la seua instància.  
En aquest supòsit, el tribunal podrà proposar la inclusió en la llista de personal aprovat, en el mateix nombre que persones excloses, i, seguint l'ordre de puntuació, aquelles persones que, tot i haver superat la fase d'oposició, havien quedat fora pel límit llocs oferits.  
12. Formalització dels contractes  
12.1 L'òrgan competent formalitzarà el contracte de caràcter indefinit. Fins a aquell moment l'aspirant no tindrà dret a cap percepció econòmica.  
12.2 El personal que supere satisfactòriament el període de prova establert en el Conveni Col·lectiu de Personal Laboral de les Universitats Públiques de la Comunitat Valenciana, adquirirà la condició de personal laboral fix.  
13. Norma final  
Contra la convocatòria, les bases i els actes administratius que se'n deriven es podrà interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
Com a requisit per a la interposició del dit recurs, s'haurà d'efectuar la comunicació prèvia de la dita interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Davant les actuacions del tribunal es podrà interposar el recurs ordinari previst en l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú en el termini d'un mes comptador des de l'endemà de les seues publicacions. El recurs podrà interposar-se davant l'òrgan que va dictar l'acte que s'impugna o davant el rector, com a òrgan competent per a resoldre'l.  
Castelló de la Plana, 20 de setembre de 1994.- El Rector de la Universitat Jaume I: Celestino Suárez Burguet.  
ANNEX I  
Denominació del lloc de treball: analista de sistemes (comunicacions) del Centre de Processament de Dades  
Catalogació: A/B22B  
Nombre de llocs convocats: 1  
Destinació: Centre de Processament de Dades  
Localitat: Castelló de la Plana  
Requisits: títol de doctor, llicenciat, arquitecte o enginyer. Títol d'enginyer tècnic, diplomat universitari, arquitecte tècnic, Formació Professional de tercer grau o equivalent.  
Funcions generals:  
1. Dissenyar, instal·lar, i mantenir els suports necessaris per a les comunicacions informàtiques, tant físics com lògics.  
2. Totes aquelles altres funcions inherents al lloc de treball i categoria professional.  
Coneixements sobre els quals versarà la prova teòrico-pràctica:  
- Sistema operatiu HP-UX.  
- Xarxes LAN (Ethernet) i WAN (X.25).  
- Serveis TCP/IP i OSI  
- Coneixements d'anglès.  
Denominació del lloc de treball: analista de sistemes del Centre de Processament de Dades  
Catalogació: A/B22B  
Nombre de llocs convocats: 1  
Destinació: Centre de Processament de Dades  
Localitat: Castelló de la Plana  
Requisits: títol de doctor, llicenciat, arquitecte o enginyer. Títol d'enginyer tècnic, diplomat universitari, arquitecte tècnic, Formació Professional de tercer grau o equivalent.  
Funcions generals:  
1. Integració de recursos informàtics de la Universitat (terminal virtual, impressió remota, etc.).  
2. Configuració i manteniment d'ordinadors HP9000 sèries 700, 800 i ordinadors HP3000 en entorns de gestió i càlcul científic (bases de dades Oracle, programari (software) científic, aplicacions de comunicacions, etc.).  
3. Configuració i manteniment de serveis d'informació de xarxes de comunicacions.  
4. Totes aquelles altres funcions inherents al lloc de treball i categoria professional.  
Coneixements sobre els quals versarà la prova teòrico-pràctica:  
- Administració del sistema operatiu HP-UX.  
- Coneixements dels sistema operatiu MPE/XL  
- Coneixements en programació shell de HP-UX  
- Entorns gràfics.  
- Coneixements en LAN, WAN i serveis TCP/IP  
- Coneixements d'anglès.  
Denominació del lloc de treball: analista d'aplicacions del Centre de Processament de Dades  
Catalogació: A/B22B  
Nombre de llocs convocats: 2  
Destinació: Centre de Processament de Dades  
Localitat: Castelló de la Plana  
Requisits: títol de doctor, llicenciat, arquitecte o enginyer. Títol d'enginyer tècnic, diplomat universitari, arquitecte tècnic, Formació Professional de tercer grau o equivalent.  
Funcions generals:  
1. Definir, implantar i mantenir sistemes d'informació de gestió universitària.  
2. Totes aquelles altres funcions inherents al lloc de treball i categoria professional.  
Coneixements sobre els quals versarà la prova teòrico-pràctica:  
- Organització de projectes informàtics en universitats.  
- Coneixements de gestió universitària: acadèmica i administrativa.  
- Desenvolupament i manteniment d'aplicacions en universitats.  
- Metodologies de planificació i desenvolupament de sistemes d'informació.  
- Tècniques de modelització de sistemes d'informció.  
- Administració en l'entorn del SGBDR Oracle.  
- Llenguatges de programació 4GL, C.  
- Entorns de desenvolupament HP-UX  
- Coneixements d'anglès tècnic.  
Denominació del lloc de treball: programador d'aplicacions del Centre de Processament de Dades  
Catalogació: B/C18B  
Nombre de llocs convocats: 5  
Destinació: Centre de Processament de Dades  
Localitat: Castelló de la Plana  
Requisits: títol d'enginyer tècnic, diplomat universitari, arquitecte tècnic, formació professional de tercer grau o equivalent. Títol de Batxiller, Formació Professional de segon grau o equivalent.  
Funcions generals:  
1. Desenvolupar, instal·lar, mantenir i donar suport a aplicacions informàtiques.  
2. Totes aquelles altres funcions inherents al lloc de treball i a la categoria professional.  
Coneixements sobre els quals versarà la prova teòrico-pràctica:  
- Desenvolupament i manteniment d'aplicacions en l'entorn del SGBDR Oracle amb eines natives  
- Sistema de gestió de biblioteques VTLS.  
- Llenguatge de programació C.  
- Entorns de desenvolupament HP-UX, HP-MPE.  
- Comunicacions TCP/IP  
- Desenvolupament i manteniment d'aplicacions en universitats.  
Denominació del lloc de treball: programador (càlcul científic) del Centre de Processament de Dades  
Catalogació: B/C18B  
Nombre de llocs convocats: 1  
Destinació: Centre de Processament de Dades  
Localitat: Castelló de la Plana  
Requisits: títol d'enginyer tècnic, diplomat universitari, arquitecte tècnic, formació professional de tercer grau o equivalent. Títol de Batxiller, Formació Professional de segon grau o equivalent.  
Funcions generals:  
1. Instal·lar, analitzar, depurar i optimitzar codi de programari (software) científic d'utilitat per a usuaris de la Universitat.  
2. Gestionar la distribució de recursos per a càlcul científic, i assessorar sobre l'ús més eficient de les eines de càlcul científic disponibles.  
3. Totes aquelles altres funcions inherents al lloc de treball i a la categoria professional.  
Coneixements sobre els quals versarà la prova teòrico-pràctica:  
- Llenguatges de programació FORTRAN, C i Pascal.  
- Coneixements de sistemes de distribució de recursos per a càlcul en entorns informàtics (NQS, PVM, etc.).  
- Coneixements d'optimització de programari (software  
.  
- Coneixements de X11 i OSF/Motif..  
- Coneixements de protocols TCP/IP  
- Coneixements d'anglès.  
Denominació del lloc de treball: delineant  
Catalogació: C13B  
Nombre de llocs convocats: 1  
Destinació: Oficina Tècnica de Ciutat Universitària i Infraestructura  
Localitat: Castelló de la Plana  
Requisits: Títol de Batxiller, Formació Professional de segon grau o equivalent.  
Funcions generals:  
1. Delinear els projectes d'obres i reformes.  
2. Totes aquelles altres funcions inherents al lloc de treball i a la categoria professional.  
Coneixements sobre els quals versarà la prova teòrico-pràctica:  
- Delineació manual o assistida per ordinador de projectes d'obra i/o reforma.  
- Maneig d'arxiu de plans.  
- Retolació de senyalitzacions d'edificis.  
- Coneixements bàsics de mesura d'edificis i solars.  
Denominació del lloc de treball: oficial de primera de laboratori-taller  
Catalogació: C/D13A  
Nombre de llocs convocats: 1  
Destinació: laboratori de física i informàtica  
Localitat de destinació: Castelló de la Plana  
Requisits: títol de Batxiller, Formació Professional de segon grau o equivalent. Títol de graduat escolar, Formació Professional de primer grau o equivalent.  
Funcions generals:  
1. Realitzar totes les activitats de col·laboració i suport necessàries als laboratoris.  
2. Manteniment i control del material i de l'equip de laboratori.  
3. Totes aquelles altres funcions inherents al lloc de treball i a la categoria professional.  
Coneixements sobre els quals versarà la prova teòrico-pràctica:  
- Coneixements d'informàtica i programació en entorns DOS i Macintosh.  
- Coneixements de maneig d'equips electrònics (oscil·loscopi digital, analitzadors lògics, entrenadors lògics...)  
- Coneixements de tècniques d'adquisició de dades.  
- Coneixements d'arquitectura de computadors, programació en assemblador (8086 o 6800)  
Denominació del lloc de treball: tècnic especialista de taller- laboratori  
Catalogació: C15A  
Nombre de llocs convocats: 1  
Destinació: laboratoris de materials i enginyeria mecànica  
Localitat de destinació: Castelló de la Plana  
Requisits: Títol de Batxiller, Formació Professional de segon grau o equivalent.  
Funcions generals:  
1. Realitzar totes les activitats de col·laboració i suport necessàries als laboratoris.  
2. Manteniment i control del material i de l'equip de laboratori.  
3. Totes aquelles altres funcions inherents al lloc de treball i a la categoria professional.  
Coneixements sobre els quals versarà la prova teòrico-pràctica:  
- Coneixements de metal·lografia, microscòpia òptica, assajos de materials destructius i no destructius. Assajos mecànics destructius i no destructius. Destresa en les tècniques anteriors i el maneig d'instrumentació usual en aquests camps.  
- Coneixements de CAD  
ANNEX III  
Tribunal qualificador  
Titulars:  
- El gerent o persona en qui delegue.  
- Dos representants de la Universitat designats pel rector.  
- Un representant de cadascuna de las centrals sindicals més representatives.  
- La cap de servei de Recursos Humans, que actuarà com a secretària, amb veu però sense vot.  
Tribunal suplent:  
- La mateixa estructura.